1.1.

Ori de câte ori sunt utilizați în textul prezentului acord, următorii termeni au sensul prevăzut în continuare: „zi lucrătoare” înseamnă orice zi lucrătoare în care serviciile publice ale autorității de management și FEI desfășoară activități în [sediul activității din statul membru] și Luxemburg; „perioada de angajament” înseamnă perioada în care [NUMELE STATULUI MEMBRU] poate angaja contribuția statului membru din bugetul [NUMELE STATULUI MEMBRU] pentru FEI în scopul secțiunii (secțiunilor) specifice. Perioada de angajament expiră la 31 decembrie 2016; „compartiment” are sensul stabilit în considerentul 11; „instrumente financiare COSME” are sensul stabilit în considerentul 5; „Regulamentul COSME” are sensul stabilit în considerentul 5; „RDC” are sensul stabilit în considerentul 3; „secțiune (secțiuni) specifică (specifice)” are sensul stabilit în considerentul 8; „contul (conturile) secțiunii (secțiunilor) specifice” înseamnă oricare cont (conturi) separat(e): (i) deschis(e) de FEI pe numele său la o bancă comercială, în numele autorității de management; și (ii) administrat(e) în numele autorității de management în conformitate cu articolul 13 din prezentul acord de finanțare; „acord (acorduri) de delegare” are sensul stabilit în considerentul 7; „serviciul desemnat” înseamnă serviciul Comisiei Europene căruia i s-a încredințat gestionarea indirectă a [instrumentelor financiare COSME] [ȘI/SAU] a [instrumentelor financiare O2020]; în scopul prezentului acord de finanțare, și anume, DG [ENTR ȘI/SAU RTD] a Comisiei Europene sau succesorul (succesorii) acestora; „FEADR” înseamnă Fondul european agricol pentru dezvoltare rurală; „FEI” are sensul stabilit în preambul; „activitatea FEI” înseamnă obligațiile și sarcinile care urmează să fie efectuate de FEI în conformitate cu prezentul acord de finanțare; „contribuția FEI” înseamnă cuantumul agregat al resurselor financiare angajate de FEI (inclusiv în temeiul mandatelor din partea BEI însă excluzând alte resurse ESIF și resursele din cadrul instrumentului financiar COSME și din cadrul instrumentului financiar O2020) în legătură cu compartimentul astfel cum este prevăzut la articolul 12; „FEDR” înseamnă Fondul european de dezvoltare regională; „contribuția UE” înseamnă cuantumul agregat al tuturor resurselor financiare angajate sau plătite, în funcție de caz, de către Comisia Europeană pentru compartiment; „cont în euro” înseamnă un cont deschis în euro, care face parte din contul (conturile) secțiunii (secțiunilor) specifice; „evaluare” înseamnă orice evaluare sau apreciere menționată la articolul 18 care urmează să fie efectuată în legătură cu secțiunea (secțiunile) specifică(e), excluzând evaluarea prevăzută la articolul 57 alineatul (3) din RDC; „politică de ieșire” înseamnă procedura pentru distribuirea încasărilor obținute în urma lichidării secțiunii (secțiunilor) specifice în urma încetării prezentului acord de finanțare, în special: (i) calculul soldului contului (conturilor) secțiunii (secțiunilor) specifice cu trimitere la contribuția statului membru după deducerea costurilor și a comisioanelor de administrare aplicabile; (ii) restituirea soldului net al contului (conturilor) secțiunii (secțiunilor) specifice către autoritatea de management; și (iii) închiderea contului (conturilor) secțiunii (secțiunilor) specifice [Procedura trebuie specificată în detaliu prin contract]; „destinatar final” înseamnă un IMM care primește o nouă finanțare prin îndatorare în cadrul unei tranzacții; „intermediar financiar” înseamnă entități financiare, cum ar fi o bancă, o instituție financiară, un fond, o entitate care implementează un sistem de garantare, o organizație de garantare reciprocă, o instituție de micro-finanțare, o societate de leasing sau oricare altă persoană sau entitate juridică selectată de către FEI în conformitate cu condițiile stabilite în prezentul acord de finanțare, pentru o operațiune care are ca obiectiv punerea în aplicare a secțiunii (secțiunilor) specifice; pentru evitarea oricăror dubii, definiția intermediarului financiar: (i) include, de asemenea, entități financiare selectate drept sub-intermediari financiari de către intermediarul financiar, dacă este cazul; și (ii) nu include contrapartidele selectate de către FEI în scopul gestionării activelor efectuate de FEI sau, referitor la opțiunea 2, în cazul titlurizării vânzării reale, beneficiarul acordului de garantare; „Regulamentul financiar” înseamnă Regulamentul (UE, Euratom) nr. 966/2012, împreună cu normele sale de punere în aplicare [Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (9)], astfel cum pot fi amendate, completate sau modificate ocazional; „forță majoră” înseamnă orice situație sau eveniment neprevăzut sau excepțional, independent de controlul părților, care împiedică oricare dintre părți să-și îndeplinească oricare dintre obligațiile prevăzute în conformitate cu prezentul acord de finanțare, care nu este atribuită unei erori sau neglijențe din partea acestora sau din partea subcontractanților acestora și care nu ar fi putut fi evitată prin exercitarea unei diligențe necesare adecvate și rezonabile. Disfuncționalitățile unui serviciu, defectarea echipamentelor sau a materialelor sau întârzierile în punerea acestora la dispoziție, precum și litigiile de muncă sau grevele sau dificultățile financiare nu pot fi invocate drept forță majoră decât în cazul în care acestea derivă în mod direct dintr-un caz relevant de forță majoră; „acord de finanțare” înseamnă prezentul acord de finanțare, astfel cum poate fi amendat, completat sau modificat ocazional; „acord de garantare” înseamnă acordul operațional și, în cazul titlurizării vânzării reale din cadrul opțiunii 2, acordul de garantare încheiat între FEI și un beneficiar în legătură cu o operațiune; „instrumente financiare O2020” are sensul stabilit în considerentul 6; „Regulamentul O2020” are sensul stabilit în considerentul 6; „perioadă de punere în aplicare” înseamnă perioada în care FEI poate angaja oricare parte a contribuției statului membru pentru operațiuni în cadrul secțiunii (secțiunilor) specifice. Perioada de punere în aplicare expiră la 31 decembrie 2016, cu excepția rambursărilor și a veniturilor care ar putea fi angajate până la lichidarea secțiunii (secțiunilor) specifice; „strategie de punere în aplicare” înseamnă politica FEI privind alocarea operațiunilor astfel cum este prevăzută la articolul 4.6; „control intern” înseamnă un proces aplicabil la toate nivelurile de gestionare și conceput să furnizeze o asigurare rezonabilă cu privire la îndeplinirea următoarelor obiective: (a) eficacitatea, eficiența și economia operațiunilor; (b) fiabilitatea raportării; (c) protejarea activelor și a informațiilor; (d) prevenirea, detectarea, corectarea și monitorizarea fraudei și a neregulilor; (e) gestionarea adecvată a riscurilor legate de legalitatea și regularitatea operațiunilor financiare, luând în considerare caracterul multianual al programelor, precum și natura plăților în cauză; „Consiliul investitorilor” înseamnă comitetul director al secțiunii (secțiunilor) specifice, stabilit în articolul 10; „efect de levier” înseamnă, atunci când se referă la prezentul acord de finanțare, raportul dintre noile finanțări prin îndatorare care urmează să fie furnizate destinatarilor finali în cadrul secțiunii (secțiunilor) specifice și contribuția corespunzătoare a statului membru sau, atunci când se referă la un acord operațional specific, raportul dintre noile finanțări prin îndatorare care urmează să fie furnizate destinatarilor finali conform acordului operațional respectiv și contribuția corespunzătoare a statului membru; „costuri și comisioane de administrare” are sensul prevăzut în articolul 14; „autoritate de management” are sensul prevăzut în preambul; „obiectiv de etapă” înseamnă fiecare obiectiv de etapă prevăzut la articolul 39 alineatul (5) din RDC, astfel cum este stabilit în articolul 7; „contribuția statului membru” înseamnă contribuția angajată sau plătită a statului membru sau ambele, după caz; „contribuția angajată a statului membru” înseamnă cuantumul agregat al tuturor creditelor de angajament în cadrul bugetului [programului operațional FEDR] [și al programului de dezvoltare rurală FEADR] cu privire la secțiunea (secțiunile) specifică(e); „contribuția plătită a statului membru” înseamnă cuantumul agregat al tuturor resurselor financiare din [programul operațional FEDR] [și din programul de dezvoltare rurală FEADR] plătit de autoritatea de management în legătură cu secțiunea (secțiunile) specifică(e), inclusiv veniturile și rambursările; „noi finanțări prin îndatorare” înseamnă noile împrumuturi, contracte de leasing sau garanții pentru destinatarii finali, acordate de intermediarul financiar până la data de 31 decembrie 2023 cel târziu, în conformitate cu termenii și condițiile stabilite în acordurile operaționale; „cont non-euro” înseamnă un cont deschis în altă monedă decât euro, care face parte din contul (conturile) secțiunii (secțiunilor) specifice; „OLAF” înseamnă Oficiul European de Luptă Antifraudă; „operațiune” înseamnă setul de activități desfășurate [de FEI și un intermediar financiar] [pentru opțiunea 1] ȘI/SAU [de FEI, un intermediar financiar și alte părți] [opțiunea 2] , astfel cum se menționează în detaliu în anexa 1, având drept obiectiv punerea în aplicare a secțiunii (secțiunilor) specifice; „acord operațional” înseamnă acordul (acordurile) încheiate între [FEI și un intermediar financiar stabilind termenii și condițiile unei operațiuni] [pentru opțiunea 1] ȘI/SAU [FEI și intermediarul financiar pentru generarea de noi finanțări prin îndatorare] [opțiunea 2] ; „opțiunea 1” are sensul prevăzut conform articolului 5 punctul (i); „opțiunea 2” are sensul prevăzut conform articolului 5 punctul (ii); „opțiunea 3” are sensul prevăzut conform articolului 5 punctul (ii); „cerere de plată” înseamnă cererea de plată menționată la articolul 11.3; „penalități” înseamnă penalitățile contractuale stabilite la articolul 7 care pot fi plătite de către un intermediar financiar în conformitate cu un acord operațional și sub rezerva legislației aplicabile; „rambursări” înseamnă sumele rezultate din garanțiile eliberate și sumele recuperate în cadrul secțiunii (secțiunilor) specifice; „venituri” înseamnă toate veniturile, inclusiv comisioanele de garantare și dobânda la sumele din conturile fiduciare, plătite în contul (conturile) secțiunii (secțiunilor) specifice, în cadrul secțiunii (secțiunilor) specifice, inclusiv oricare astfel de sume rezultate în contextul politicii de ieșire; „secretariat” înseamnă secretariatul Consiliului investitorilor stabilit la articolul 10; „program național specific unic” are sensul stabilit în considerentul 9; „IMM” înseamnă o microîntreprindere (inclusiv antreprenori individuali/persoane care desfășoară activități independente), o întreprindere mică sau mijlocie astfel cum este definită în Recomandarea 2003/361/CE a Comisiei din 6 mai 2003 privind definirea microîntreprinderilor, a întreprinderilor mici și mijlocii (10); „Inițiativa IMM” are sensul stabilit în considerentul 1; „eveniment care conduce la reziliere” înseamnă oricare dintre evenimentele menționate la articolul 25.5; „termeni de referință” înseamnă cererea deschisă de exprimare a interesului pregătită de FEI; „tranzacție” înseamnă tranzacția de acordare de împrumut, leasing sau garanție care generează noi finanțări prin îndatorare, încheiată între un intermediar financiar (sau un intermediar financiar de nivel inferior) și un destinatar final; „gestionarea activelor de trezorerie” înseamnă gestionarea trezoreriei formată din contribuția plătită a statului membru, astfel cum se menționează în detaliu la articolul 13; „emblema Uniunii” înseamnă logo-ul Uniunii Europene reprezentând douăsprezece stele galbene pe fundal albastru.